**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „DĖL PRIĖMIMO Į KLAIPĖDOS MIESTO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO“ PAKEITIMO“ PROJEKTO**

**1. Projekto rengimą paskatinusios priežastys.**

Šis sprendimo projektas parengtas, siekiant Priėmimo į Klaipėdos miesto savivaldybės bendrojo ugdymo mokyklas tvarkos apraše, patvirtintame Klaipėdos miesto savivaldybės tarybos 2016 m. gruodžio 22 d. sprendimu Nr. T2-296 (toliau – Aprašas), įtvirtinti susitarimus, svarbius šiuo metu kuriamai mokinių priėmimo informacinei sistemai (toliau – Sistema). Kadangi mokinių judėjimas tarp mokyklų (atvykimas/išvykimas) vyksta kiekvieną dieną, todėl Aprašo pakeitimai atliekami etapiškai. Galutiniai Aprašo pakeitimai bus atlikti po Sistemos bandymų, bet ne vėliau kaip iki priėmimo kitiems mokslo metams vykdymo pradžios.

**2. Parengto projekto tikslai ir uždaviniai.**

Sprendimo projekto tikslas – patikslinti asmenų priėmimo į Klaipėdos miesto savivaldybės (toliau – savivaldybė) mokyklas sąlygas, uždavinys – pakeisti Aprašo 10 punktą, atsisakant prašymų pateikimo registruotu laišku.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu galioja Aprašas. Sprendimo projektu teikiamas Aprašo pakeitimas parengtas pagal Sistemos aprašymo, pasirašyto Savivaldybės administracijos direktoriaus ir UAB „Fresh media“ direktoriaus (Sistemos kūrėjai) 2018 m. rugsėjo 14 d., nuostatas. Sistemos aprašymas suderintas su Savivaldybės mokinių priėmimo komisija, patvirtinta Savivaldybės administracijos direktoriaus 2018 m. vasario 22 d. įsakymu Nr. AD1-463.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu keičiamas Aprašo 10 punktas, kuriuo nustatoma, kad prašymus mokykloms galima teikti tik asmeniškai (atsisakoma galimybės teikti registruotais laiškais). Toks pakeitimas svarbus todėl, kad, tėvai, pasinaudodami šiuo metu galiojančia teise teikti prašymus kitiems mokslo metams registruotais laiškais iš anksto, gali apkrauti mokyklas papildomu darbu, t. y. laiškų registravimas, informavimas apie priėmimo procesų pakeitimus. Registruotais laiškais prašymų teikimo galimybė bus neaktuali, organizuojant priėmimą 2019–2020 mokslo metams Sistemos pagalba, kai tėvai galės prašymus registruoti prisijungdami prie interneto iš bet kurios vietos, bet kuriuo metu ir privalomai Sistemos pagrindu. Kadangi asmenų, kurie pageidaus keisti mokyklas šiais mokslo metais nebus daug ir jie bus pavieniai, todėl asmeninis prašymų mokykloms teikimo būdas sunkumų nesukels.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia, tačiau, atlikus bandomuosius Sistemos darbus, bet ne vėliau kaip iki priėmimo kitiems mokslo metams vykdymo pradžios Aprašas bus dar kartą tikslinamas (nauja redakcija). Bus tikslinamos nuostatos, susijusios tiesiogiai su prašymų mokytis registravimu Sistemoje ir priėmimo į mokyklas vykdymu Sistemos pagalba.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projekto rengimo metu atsižvelgta į Sistemos aprašymo nuostatas. Sprendimo projektą vertino Savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Savivaldybės administracija, rengė Savivaldybės administracijos Ugdymo ir kultūros departamento Švietimo skyriaus vyr. specialistė A. Andrašūnienė.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1.Teisės akto, nurodyto sprendimo projekto įžangoje, išrašas, 1 lapas.

2. Projekto lyginamasis variantas, 1 lapas.

Švietimo skyriaus vedėja Laima Prižgintienė